CELEX: 32022R0272
Language: lt
Date: 2022-02-23 00:00:00
Title: Komisijos įgyvendinimo reglamentas (ES) 2022/272 2022 m. vasario 23 d. dėl leidimo naudoti Saccharomyces cerevisiae MUCL 39885 preparatą kaip visų kiaulinių, išskyrus nujunkytus paršelius ir paršavedes, ir šunų pašarų priedą (leidimo turėtoja – bendrovė „Prosol S.p.A.“) (Tekstas svarbus EEE)

2022 2 24   
               
               
                  LT
               
               
                  Europos Sąjungos oficialusis leidinys
               
               
                  L 43/14
               
            
         KOMISIJOS ĮGYVENDINIMO REGLAMENTAS (ES) 2022/272
         2022 m. vasario 23 d.
         dėl leidimo naudoti Saccharomyces cerevisiae MUCL 39885 preparatą kaip visų kiaulinių, išskyrus nujunkytus paršelius ir paršavedes, ir šunų pašarų priedą (leidimo turėtoja – bendrovė „Prosol S.p.A.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Saccharomyces cerevisiae MUCL 39885 preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti Saccharomyces cerevisiae MUCL 39885 preparatą kaip visų kiaulinių, išskyrus nujunkytus paršelius ir paršavedes, ir šunų pašarų priedą, skirtiną prie kategorijos „zootechniniai priedai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2021 m. birželio 23 d. priimtose nuomonėse (2)
                        , (3) padarė išvadą, kad siūlomomis naudojimo sąlygomis Saccharomyces cerevisiae MUCL 39885 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad šis preparatas laikomas odą ir akis galinčia dirginti bei odą ir kvėpavimo takus galinčia jautrinti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad kiaulinių atveju preparatas gali būti veiksmingas pašarų zootechninis priedas, o šunų atveju jis gali būti veiksmingas gerinant išmatų konsistenciją. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     
                        Saccharomyces cerevisiae MUCL 39885 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2021;19(7):6698.
         
            (3)  EFSA Journal 2021;19(7):6699.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        KSV kilograme visaverčio pašaro, kurio drėgnis yra 12 %
                     
                  
                        
                           Kategorija: zootechniniai priedai. Funkcinė grupė: žarnyno floros stabilizatoriai
                        
                     
                  
                        4b1710
                     
                     
                        „Prosol SpA“
                     
                     
                        
                           Saccharomyces cerevisiae MUCL 39885
                     
                     
                        
                           Priedo sudėtis
                        
                        
                           Saccharomyces cerevisiae MUCL 39885 preparatas
                        kurio sudėtyje yra ne mažiau kaip:
                        1 × 109 KSV/g priedo
                        Kieto pavidalo
                        
                           Veikliosios medžiagos apibūdinimas
                        
                        
                           Saccharomyces cerevisiae MUCL 39885 gyvybingos ląstelės
                        
                           Analizės metodas
                            (1)
                        
                        Apskaičiavimas: lėkštelės užpylimo metodas naudojant chloramfenikolio gliukozės mielių ekstrakto agarą (CGYE) (EN 15789).
                        Identifikavimas: polimerazės grandininės reakcijos (PGR) metodas.
                     
                     
                        Visi kiauliniai, išskyrus veislines kiaules ir nujunkytus paršelius
                        Visos veislinės kiaulės, išskyrus paršavedes
                        Šunys
                     
                     
                        –
                        –
                        –
                     
                     
                        3 × 109
                        
                        6,4 × 109
                        
                        7 × 1010
                        
                     
                     
                        –
                        –
                        –
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir atitinkamas organizacines priemones, kad būtų išvengta pavojų, susijusių su įkvėpimu, sąlyčiu su oda ar sąlyčiu su akimis. Jeigu taikant šias procedūras ir priemones poveikio, susijusio su įkvėpimu ar sąlyčiu su oda ar akimis, negalima išvengti arba sumažinti iki minimumo, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.
                                 
                              
                     
                        2032 3 16
                     
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.